CELEX: 32013D0809
Language: lv
Date: 2013-12-06 00:00:00
Title: 2013/809/ES: Padomes Lēmums ( 2013. gada 6. decembris ) par nostāju, kas Eiropas Savienībai ir jāieņem Pasaules Tirdzniecības organizācijas devītā Ministru konference attiecībā uz pārtikas nodrošinājumu, tarifa likmes kvotu pārvaldību un uzraudzības mehānismu

31.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 355/89
            
         PADOMES LĒMUMS
   (2013. gada 6. decembris)
   par nostāju, kas Eiropas Savienībai ir jāieņem Pasaules Tirdzniecības organizācijas devītā Ministru konference attiecībā uz pārtikas nodrošinājumu, tarifa likmes kvotu pārvaldību un uzraudzības mehānismu
   (2013/809/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Eiropas Savienība piešķir ļoti lielu nozīmi daudzpusējās tirdzniecības sistēmas darbībai un pakāpeniskai nostiprināšanai un atzīst nepieciešamību sekmēt daudzpusējās tirdzniecības sarunu Dohas kārtu. Veiksmīga Pasaules Tirdzniecības organizācijas (PTO) devītā Ministru konference norise ir nepieciešams posms ceļā uz šo mērķi.
            
         
               (2)
            
            
               Attīstība ir daudzpusējās tirdzniecības sarunu Dohas kārtas uzmanības centrā. PTO Ģenerālpadome Tirdzniecības un attīstības komitejas (CTD) 2002. gada 31. jūlija īpašajā sanāksmē pieņēma ieteikumu izveidot uzraudzības mehānismu īpašai un diferencētai attieksmei. Šāda uzraudzības mehānisma mērķis ir veicināt jaunattīstības un vismazāk attīstīto PTO dalībvalstu integrācijas atvieglošanu daudzpusējā tirdzniecības sistēmā.
            
         
               (3)
            
            
               Efektīvi pārvaldīt tarifu likmes kvotas (TRQ) un pārredzamību attiecībā uz to izmantošanu ir būtiski, lai nodrošinātu, ka iepriekšējās saistības, kas tika pieņemtas Urugvajas kārtas laikā attiecībā uz tirgus piekļuvi lauksaimniecības produktiem, tiek pareizi īstenotas. Sarunas, kas norisinājušās PTO 2013. gadā, ļāva PTO dalībniekiem panākt vienošanos par TRQ pārvaldības mehānismu, kas ietver pārredzamības noteikumus un mehānismu nepietiekamas izpildes gadījumā.
            
         
               (4)
            
            
               PTO dalībvalstīm būtu jāspēj īstenot pārtikas nodrošinājumam vajadzīgās programmas, tostarp krājumu uzturēšanu valsts noliktavās saskaņā ar PTO noteikumiem. Valsts uzkrājumu uzturēšanas programmās pārtikas nodrošinājuma apsvērumu dēļ ir jāievēro īpaši nosacījumi, par kuriem ir vienošanās starp PTO dalībvalstīm, lai neizkropļotu starptautisko tirdzniecību. Sarunas, kas norisinājušās PTO 2013. gadā, ļāva PTO dalībvalstīm rast piemērotu risinājumu attiecībā uz šādām programmām, kas tiek īstenotas jaunattīstības valstīs, proti, vienošanos starp PTO dalībvalstīm neapstrīdēt šādas programmas konkrētā laikposmā ar noteikumu, ka tās atbilst noteiktiem nosacījumiem (“pienācīgas atturības” klauzula).
            
         
               (5)
            
            
               Tāpēc ir lietderīgi noteikt nostāju, kas Eiropas Savienībai ir jāieņem PTO devītā Ministru konference par pārtikas nodrošinājumu, tarifa likmes kvotu pārvaldību un uzraudzības mehānismu,
            
         IR PIEŅĒMUSI ŠO LĒMUMU.
   1. pants
   Eiropas Savienības nostāja Pasaules Tirdzniecības organizācijas devītajā Ministru konferencē attiecībā uz pārtikas nodrošinājumu, tarifa likmes kvotu pārvaldību un uzraudzības mehānismu ir atbalstīt šādu PTO lēmumu projektu pieņemšanu līdz devītajai Ministru konferencei:
   
               —
            
            
               pārtikas nodrošinājums WT/MIN(13)/W/10;
            
         
               —
            
            
               tarifa likmes kvotas WT/MIN(13)/W/11;
            
         
               —
            
            
               uzraudzības mehānisms WT/MIN(13)/W/17.
            
         2. pants
   Šis lēmums stājas spēkā tā pieņemšanas dienā.
   
      Briselē, 2013. gada 6. decembrī
      
         
            Padomes vārdā –
         
            priekšsēdētājs
         
         D. BARAKAUSKAS